Държавен вестник, бр. 60, 2010 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  60
29.10.2009 г.) входящото минимално образова­
телно равнище за ученици е завършен седми 
клас или завършено основно образование.
За придобиване на втора степен на про­
фесионална квалификация по професията 
„Озеленител“ входящото минимално обра­
зователно равнище за лица, навършили 16 
години, е завършено основно образование.
1.2. Изисквания за входящо квалификаци­
онно равнище или професионален опит
За обучение по професията „Озеленител“ с 
придобиване на втора степен на професионална 
квалификация не се изисква кандидатите да 
притежават по-ниска степен на професионална 
квалификация или професионален опит.
Ако за обучение по професията „Озеле­
нител“ с придобиване на втора степен на 
професионална квалификация кандидатстват 
лица, завършили обучение за придобиване на 
първа степен на професионална квалификация 
по професията „Работник в озеленяването“, 
обучението им се зачита и се организира 
надграждащо обучение. Съдържанието на 
това обучение се определя след сравнение на 
компетенциите и резултатите от ученето, опи­
сани в Държавното образователно изискване 
(ДОИ) за придобиване на квалификация по 
съответната професия. 
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Лице, придобило втора степен на професи­
онална квалификация по професията „Озеле­
нител“, може да засажда и полага грижи за 
дървесна, храстова и цветна растителност на 
открито или в оранжерии, да подготвя поса­
дъчен материал и да извършва размножаване 
на растенията, да аранжира композиции от 
цветя, да изгражда и да поддържа паркова 
архитектура.
Озеленителят има възможност да работи в 
държавните и общинските предприятия и ор­
ганизации, кооперации, кооперативни съюзи, 
кооперативните и междукооперативните пред­
приятия и едноличните търговски дружества с 
дейност в областта на озеленяването, зеленото 
строителство и устройство на ландшафта, в 
разсадници за декоративни дървесно-храстови 
видове, в цветопроизводствени стопанства, 
ботанически градини, дендрариуми и други 
предприятия и организации, занимаващи 
се с отглеждане, търговия и транспорт на 
декоративни растителни материали, а също 
така към проектантски звена, лицензирани в 
сферата на инвестиционното проектиране и 
в строителния надзор, в областта на паркоус­
тройството и благоустройството (ландшафт­
ната архитектура).
В своята работа озеленителят използва 
различни видове градинска малогабаритна 
техника и инструменти за предварителна 
подготовка на площите, за почвообработка; 
за бране и добиване на семена, плодове и 
резници, за изваждане и садене на фиданки, 
за сеене; за оформяне и поддържане на зелени 
площи; за напояване и др.
При изпълнение на някои дейности озеле­
нителят може да работи с вредни химически 
препарати – торове, препарати за растителна 
защита и др.
За да изпълнява част от дейностите, озеле­
нителят трябва да може да разчита проекти 
и работни чертежи.
Лицата, практикуващи професията, трябва 
да бъдат физически издръжливи, подвижни 
и сръчни.
Работното време на озеленителя е стандарт­
но, възможна е сезонност в работата, понякога 
се налага да се работи и в почивните дни.
За работа с машини и съоръжения лицата 
с втора степен на професионална квалифи­
кация по професията „Озеленител“ трябва 
да притежават свидетелство за правоспо­
собност за работа със земеделска и горска 
техника съгласно Наредбата за условията и 
реда за придобиване и отнемане на правос­
пособност за работа със земеделска и горска 
техника (Наредба № 12/22.04.2009 г., обн. ДВ, 
бр.35/12.05.2009 г.).
За управление на трактор и други селско­
стопански машини обучаваните трябва да 
положат изпит за придобиване на правоспо­
собност за водач на МПС категории „Ткт“, 
„Твк“ и „В“ според изискванията на Наредба 
№ 37 от 2002 г. на министъра на транспорта и 
съобщенията за условията и реда за обучение 
на кандидатите за придобиване на правоспо­
собност за управление на моторни превозни 
средства и условията и реда за издаване на 
разрешение за тяхното обучение (ДВ, бр. 82 
от 2002 г.) и Наредба № 12 от 22.04.2009 г. 
на министъра на земеделието и храните за 
условията и реда за придобиване и отнемане 
на правоспособност за работа със земеделска 
и горска техника (ДВ, бр. 35 от 2009 г.).
2.2. Възможности за продължаване на 
професионалното обучение
След придобиване на втора степен на 
професионална квалификация по професия 
„Озеленител“ обучаваният има право да про­
дължи обучението си по професия „Техник-
озеленител“ със специалности „Цветарство“ 
и „Парково строителство и озеленяване“ за 
получаване на трета степен на професионална 
квалификация.